Legutóbbi módosítás dátuma: 2018. május
Megjegyzés: ez a HP adatvédelmi nyilatkozatának offline verziója.  A HP adatvédelmi nyilatkozata legfrissebb verziójának megtekintéséhez látogasson el a www.hp.com/go/privacy webhelyre.

A HP adatvédelmi nyilatkozata

A HP elismeri, hogy az adatok védelméhez való jog alapvető emberi jog, illetve elismeri az adatvédelem, a biztonság, valamint a világ különböző pontjain található ügyfeleink és partnereink adatai védelmének fontosságát. A HP egy globális szervezet, amely nemzetközi jogi személyekkel, üzleti folyamatokkal, vezetési struktúrákkal és műszaki rendszerekkel rendelkezik, és mint ilyen, arra törekszik, hogy minden tevékenységében a jogi minimumot meghaladó védelmet biztosítson, valamint következetes, szigorú irányelveket és eljárásokat alkalmazzon.

A jelen Adatvédelmi nyilatkozat ismerteti adatvédelmi gyakorlatunkat, valamint a személyes adataihoz kapcsolódó lehetőségeit és jogait. E körbe soroljuk az online tevékenységeiből, eszközhasználatából, illetve a HP-vel nem az interneten folytatott interakciókból, például az ügyfélszolgálati munkatársakkal folytatott kommunikációból származó adatokat is. Az Adatvédelmi nyilatkozat minden HP-vállalatra, valamint a HP és a leányvállalataink tulajdonát képező webhelyre, tartományra, szolgáltatásra (beleértve az eszközkezelést), alkalmazásra, előfizetésre (pl. Instant Ink) és termékre (együttesen: „HP-szolgáltatások”) érvényes. Az adatok kezelését a legtöbb esetben a HP Inc. végzi. Ha kérdése merül fel az egyes HP-szolgáltatások adatkezelőivel kapcsolatban, forduljon a HP adatvédelmi irodához.

A jelen Adatvédelmi nyilatkozat nem érvényes harmadik felek alkalmazásaira, termékeire, szolgáltatásaira, webhelyeire vagy közösségimédia-funkcióira, amelyek a HP-szolgáltatásokban az Ön kényelme és tájékoztatása érdekében megjelenített hivatkozásokon keresztül érhetők el. Ha rákattint ezekre a hivatkozásokra, akkor elhagyja a HP-szolgáltatásokat, és ez az adatai harmadik fél által történő összegyűjtését, illetve megosztását eredményezheti. Nem felügyeljük a harmadik felek webhelyeit és adatvédelmi gyakorlatát, amely eltérhet a HP gyakorlatától. A harmadik felek webhelyeit semmilyen módon nem képviseljük, és nem adjuk hozzájuk a hozzájárulásunkat. Javasoljuk, hogy tekintse át minden webhely adatvédelmi irányelveit, mielőtt személyes adatainak gyűjtését és felhasználását engedélyezné.

Amennyiben ellentmondás található az Adatvédelmi nyilatkozat bármely fordítása és az angol verzió között, a következő webhelyen található angol nyelvű változat az irányadó:  https://ssl.www8.hp.com/us/en/privacy/ww-privacy.html

A HP aktuálisan érvényes adatvédelmi nyilatkozata:  http://www8.hp.com/us/en/pdf/privacy/HP_May_2018_Privacy_Statement.pdf

A HP 2016-os adatvédelmi nyilatkozata:  http://www8.hp.com/us/en/pdf/privacy/HP_October_2016_Privacy_Statement.pdf

A HP 2015-ös adatvédelmi nyilatkozata:
http://www8.hp.com/us/en/pdf/privacy/HP_Privacy_Statement_November_2015.pdf

ADATVÉDELMI ALAPELVEINK

Elszámoltathatósági programunk keretében elköteleztük magunkat a nemzetközileg elismert magánélet- és adatvédelmi keretrendszereken és alapelveken alapuló alábbi irányelvek követése mellett:

TÖRVÉNYESSÉG, MÉLTÁNYOSSÁG ÉS ÁTLÁTHATÓSÁG
A személyes adatokat a törvénnyel összhangban, valamint Önnel szemben átláthatóan és méltányosan dolgozzuk fel. Adatkezelési tevékenységeinket 1) az Ön hozzájárulásával; 2) az Önnel szemben fennálló kötelezettségeink teljesítése érdekében; 3) vállalkozásunk működtetésének, az innováció előmozdításának és a zökkenőmentes ügyfélélmény biztosításának jogszerű céljából; vagy 4) egyéb esetben a törvénnyel összhangban végezzük.

TÁJÉKOZTATÁS ÉS VÁLASZTÁSI LEHETŐSÉG AZ ADATOK FELHASZNÁLÁSÁVAL KAPCSOLATBAN
Átlátható módon járunk el, valamint egyértelmű tájékoztatást és választási lehetőséget biztosítunk az Ön számára az összegyűjtött személyes adatok típusairól, illetve a gyűjtés és a kezelés céljairól. Nem használunk fel személyes adatokat olyan célokra, amelyek nem felelnek meg ezeknek az alapelveknek, az Adatvédelmi nyilatkozatunknak vagy a HP-szolgáltatásokkal kapcsolatos közleményeknek.

ADATOK HOZZÁFÉRHETŐSÉGE
Megfelelő hozzáférést biztosítunk Önnek, amelynek keretében lehetősége van áttekinteni, javítani, módosítani vagy törölni a velünk megosztott személyes adatokat.

AZ ADATOK SÉRTETLENSÉGE ÉS CÉLHOZ KÖTÖTTSÉGE
Kizárólag a gyűjtés idején közölt célokra vagy a törvénnyel összhangban egyéb megfelelő célokra használjuk fel a személyes adatait. Mindent megteszünk annak biztosítása érdekében, hogy a személyes adatok pontosak, teljesek és naprakészek legyenek, és kizárólag releváns, a gyűjtés céljai szempontjából szükséges személyes adatokat gyűjtünk. A személyes adatokat csak addig tároljuk, amíg az a gyűjtés céljai szempontjából szükséges, majd biztonságosan töröljük vagy megsemmisítjük őket.

ADATBIZTONSÁG
Az adatok jogosulatlan felhasználás vagy közzététel elleni védelme érdekében szigorú adatbiztonsági ellenőrzéseket alkalmazunk a saját tevékenységeink során, emellett magas szintű adatvédelemmel rendelkező piacvezető termékeket és szolgáltatásokat kínálunk.

A HARMADIK FÉL RÉSZÉRE TÖRTÉNŐ ADATTOVÁBBÍTÁSSAL KAPCSOLATOS ELSZÁMOLTATHATÓSÁG
Elismerjük a lehetséges felelősségünket a HP-entitások között és a harmadik felek számára történő személyesadat-továbbítás tekintetében. Személyes adatokat kizárólag akkor osztunk meg, ha a harmadik feleket szerződés kötelezi arra, hogy azonos szintű védelmet biztosítsanak.

JOGORVOSLAT, FELÜGYELET ÉS VÉGREHAJTHATÓSÁG
Elkötelezettek vagyunk az iránt, hogy a személyes adataival kapcsolatosan felmerülő kételyeit megfelelően eloszlassuk. Önként részt veszünk számos nemzetközi adatvédelmi programban, amelyek jogorvoslati lehetőséget biztosítanak az egyének számára, ha úgy érzik, a HP nem tartotta kellően tiszteletben a jogaikat.

AZ ADATOK NEMZETKÖZI TOVÁBBÍTÁSA

A HP globális vállalatként a jelen Adatvédelmi nyilatkozat és az alábbi nemzetközi adatvédelmi programok alapján továbbíthatja vagy hozzáférhetővé teheti az Ön által megadott adatokat a HP-entitások számára szerte a világon.

EU–USA ADATVÉDELMI PAJZS

A HP megfelel az Egyesült Államok Kereskedelmi Minisztériuma által előírt, az Európai Unió tagországaiból származó személyes adatok gyűjtésére, felhasználására és megőrzésére vonatkozó „EU–USA adatvédelmi pajzs” keretrendszernek. A HP tanúsítja, hogy betartja az adatvédelmi pajzs alapelveit, azaz az értesítésre, a választási lehetőségre, a harmadik fél részére történő adattovábbításért való elszámoltathatóságra, a biztonságra, az adatok sértetlenségére és a célhoz kötöttségre, a hozzáférhetőségre, valamint a jogorvoslatra, végrehajtásra és felelősségre vonatkozó alapelveket. Amennyiben ellentmondás van a jelen Adatvédelmi irányelv és az adatvédelmi pajzs alapelvei között, akkor az adatvédelmi pajzs alapelvei az irányadók. Ha többet szeretne megtudni az adatvédelmi pajzs programról, és meg szeretné tekinteni a tanúsítási oldalunkat, látogasson el a következő webhelyre: www.privacyshield.gov.

Az EU–USA adatvédelmi pajzs alapelveivel összhangban a HP vállalja, hogy megoldást keres az Ön adatainak védelmével, valamint személyes adatainak gyűjtésével és felhasználásával kapcsolatos panaszaira. Az EU-n belüli személyeknek először a HP adatvédelmi irodájához kell fordulniuk az adatvédelmi irányelvre vonatkozó kérdéseikkel és panaszaikkal:  http://www8.hp.com/us/en/privacy/ww-privacy-form.html 

A HP továbbá vállalja, hogy az EU–USA adatvédelmi pajzs keretén belül megoldatlan adatvédelmi panaszokat továbbítja az egyesült államokbeli BBB EU PRIVACY SHIELD nonprofit alternatív békéltető szolgáltató számára, amelyet a Council of Better Business Bureaus szervezet működtet. Amennyiben panaszának tudomásulvételéről nem kap rövid időn belül visszaigazolást, vagy ha a panasza nem lett kielégítően rendezve, további információkért és panasz benyújtásáért látogasson el a következő webhelyre: www.bbb.org/EU-privacy-shield/for-eu-consumers/.

Amennyiben a fenti csatornákon keresztül nem kap megfelelő megoldást a panaszára, bizonyos feltételek mellett kötelező erejű választott bírósági határozatért folyamodhat egy adatvédelmi pajzzsal foglalkozó testület előtt.

A HP az Amerikai Egyesült Államok Szövetségi Kereskedelmi Bizottságának vagy bármely más amerikai felhatalmazott hatósági szervnek a vizsgálati és végrehajtási hatásköre alá tartozik.

*Az EU–USA adatvédelmi keretrendszerben részt vevő egyesült államokbeli székhelyű HP-vállalatok többek között a következők: PrinterOn America Corporation; Compaq Information Technologies, LLC; Gram, Inc.; Hewlett-Packard Company Archives LLC (JV 50%-ban a HP Inc tulajdonában); Hewlett-Packard Enterprises, LLC; Hewlett-Packard Products CV 1, LLC; Hewlett-Packard Products CV 2, LLC; Hewlett-Packard World Trade, LLC; HP WebOS, LLC; HPI Bermuda Holdings LLC; HPI Brazil Holdings LLC; HPI CCHGPII LLC; HPI CCHGPII Sub LLC; HPI Federal LLC; HPI J1 Holdings LLC; HPI J2 Holdings LLC; HPQ Holdings, LLC; Shoreline Investment Management Company; Handspring Corporation; HP Inc.; Indigo America, Inc.; Palm Latin America, Inc.; Palm South America, LLC; Palm Trademark Holding Company, LLC; Palm, Inc.; Computer Insurance Company; Hewlett-Packard Development Company, L.P.; Tall Tree Insurance Company; HP R&D Holding LLC; HPI Luxembourg LLC; HP Hewlett Packard Group LLC (JV 50%-ban a HPDC tulajdonában); HP Federal LLC; Evanios, LLC.

A HP egy BBB által akkreditált vállalat:  https://www.bbb.org/sanjose/business-reviews/computers-networks/hewlett-packard-in-palo-alto-ca-207934

KÖTELEZŐ EREJŰ VÁLLALATI SZABÁLYOK

A HP kötelező erejű vállalati szabályai („BCR”) biztosítják, hogy az Európai Gazdasági Térség („EGT”) területéről továbbított személyes adatok megfelelő védelemben részesüljenek a HP bármely globális szervezete általi kezelés során. A HP az EU-ból származó személyes adatok továbbítását az alábbi, elfogadott BCR-eknek megfelelően végzi.

A HP adatkezelői BCR-e (BCR-C) – Az EGT és Svájc adatvédelmi szabályozó szerveinek többsége által jóváhagyott, 2011-ben hatályba lépő szabályzat. A HP BCR-C-je a HP meglévő és potenciális ügyfelei, valamint a HP alkalmazottai és a HP állásajánlataira pályázók személyes adatainak továbbítására vonatkozik. A HP BCR-C-jével kapcsolatban további információkat a következő webhelyen talál: https://www8.hp.com/uk/en/binding-corporate-rules.html

A HP feldolgozói BCR-e („BCR-P”) – Az EGT és Svájc adatvédelmi szabályozó szerveinek többsége által jóváhagyott, 2018-ban hatályba lépő szabályzat. A HP nagyvállalati ügyfelei az EGT területéről származó személyes adataik továbbításának elősegítése érdekében hozzáférhetnek a HP BCR-P-jéhez. A HP BCR-P-jével kapcsolatban további információkat a következő webhelyen talál:  http://www8.hp.com/uk/en/binding-corporate-rules.html

APEC NEMZETKÖZI ADATVÉDELMI SZABÁLYOK

A HP jelen nyilatkozatban leírt adatvédelmi gyakorlatai megfelelnek az APEC nemzetközi adatvédelmi szabályrendszerének („CBPR”), így az átláthatóság, a felelősségre vonhatóság, valamint a személyes adatok gyűjtésével és felhasználásával kapcsolatos választási lehetőség biztosítása iránti követelményeknek. A nemzetközi adatvédelmi szabályrendszeren alapuló tanúsítvány nem terjed ki a külső platformokon, letölthető szoftverekkel végzett adatgyűjtésre.  A HP TRUSTe-tanúsítványát itt találja: https://privacy.truste.com/privacy-seal/validation?rid=67797cbc-f6de-485c-a8a1-4137cf8ebe1e

Amennyiben a HP APEC-tanúsítványával kapcsolatosan olyan, adatvédelmet vagy adatfelhasználást érintő kételyei merülnek fel, amelyeket nem sikerült megfelelően eloszlatnunk, kérjük, forduljon a TRUSTArchoz (ingyenes) a következő webhelyen: https://feedback-form.truste.com/watchdog/request.

HOGYAN HASZNÁLJUK AZ ADATOKAT?

Azzal a céllal gyűjtünk és használunk fel személyes adatokat, hogy kezelhessük a HP-vel fennálló kapcsolatát, és a lehető legjobban kiszolgálhassuk Önt a HP-szolgáltatások használata során az ügyfélélmény személyre szabásával és javításával. Adathasználati példák:

ÜGYFÉLÉLMÉNY
Adatait felhasználjuk arra, hogy zökkenőmentes ügyfélélményt biztosíthassunk Önnek azzal, hogy pontos kapcsolattartási és regisztrációs adatokat tartunk fenn, átfogó ügyféltámogatást biztosítunk, olyan termékeket, szolgáltatásokat, előfizetéseket és funkciókat kínálunk, amelyek érdekelhetik Önt, és lehetővé tesszük, hogy részt vehessen nyereményjátékokban és felmérésekben. Arra is használjuk az adatait, hogy személyre szabott élményt nyújthassunk, testre szabhassuk a HP-szolgáltatásokat és -közleményeket, valamint javaslatokat tehessünk Önnek a HP-szolgáltatások használata alapján.

TRANZAKCIÓK TÁMOGATÁSA
Adatait felhasználjuk arra, hogy támogassuk Önt termékeink és szolgáltatásaink tranzakcióinak és megrendeléseinek teljesítésében, fiókja adminisztrációjában, a fizetések feldolgozásában, a szállítások megszervezésében, valamint a javítások és visszaküldések megkönnyítésében.

TERMÉKTÁMOGATÁS ÉS -FEJLESZTÉS
Adatait felhasználjuk termékeink, megoldásaink, szolgáltatásaink és támogatásunk teljesítményének és működésének javítására, beleértve a jótállási támogatást, valamint az időben történő firmware- és szoftverfrissítéseket, illetve -értesítéseket, hogy biztosíthassuk az eszköz vagy a szolgáltatás folyamatos működését. További információkat a lenti „Hogyan használjuk az automatikus adatgyűjtő eszközöket?” című szakaszban találhat.

ADMINISZTRATÍV KÖZLEMÉNYEK
Kommunikálunk Önnel a HP-szolgáltatásokkal kapcsolatban. Az adminisztratív közlemények közé tartoznak például az Ön kérdéseire vagy kéréseire adott válaszok, a szolgáltatásteljesítési vagy jótállással kapcsolatos közlemények, a biztonsági visszahívással kapcsolatos értesítések, a jogszabályok által előírt közlemények, illetve az egyesítésekkel, felvásárlásokkal vagy különválásokkal kapcsolatosan alkalmazandó vállalati frissítések.

BIZTONSÁG
Adatait felhasználjuk arra, hogy megőrizzük a HP webhelyeinek, termékeinek, funkcióinak és szolgáltatásainak sértetlenségét és biztonságát, valamint megelőzzük és feltárjuk a biztonsági fenyegetéseket, a csalásokat vagy más olyan bűncselekményeket vagy rosszindulatú tevékenységeket, amelyek veszélyeztethetik az Ön adatait. Amikor kapcsolatba lép velünk, megtesszük a szükséges lépéseket, hogy megbizonyosodjunk a személyazonosságáról, ezért személyes adatai eléréséhez jelszót és felhasználói azonosítót kell megadnia. Emellett kiegészítő biztonsági intézkedéseket is alkalmazunk (pl. CCTV), hogy fizikai helyszíneinket megvédjük.

ÜZLETI TEVÉKENYSÉGEK
Az adatait a következő szokásos üzleti tevékenységek lebonyolításához használjuk fel: személyazonosság ellenőrzése, hiteldöntések meghozatala, ha hitelért folyamodik, üzleti kutatások és elemzések lebonyolítása, vállalati jelentés és menedzsment, munkatársak képzése és minőségbiztosítási célok (amely magában foglalhatja az ügyféltámogatásunkhoz érkező hívások ellenőrzését és rögzítését), valamint tájékoztatás.

KUTATÁS ÉS FEJLESZTÉS
Adatait felhasználjuk új termékek, funkciók és szolgáltatások kifejlesztéséhez kutatási és fejlesztési eszközök használatával, valamint adatelemzési tevékenységek bevonásával.

HIRDETÉS
Adatait felhasználjuk személyre szabott promóciós ajánlatok megjelenítéséhez (az Ön adatvédelmi beállításaival összhangban – lásd a lenti „Adatvédelmi beállítások kiválasztása” című szakaszt) a HP-szolgáltatások és más kiválasztott partnerek webhelyein (például hirdetés jelenhet meg az Ön számára egy olyan partnerünk oldalán található termékről, amelyet nemrégiben megtekintett egy HP-webhelyen). Előfordulhat, hogy adatai egy részét marketingszolgáltatókkal és digitálismarketing-hálózatokkal osztjuk meg, hogy Önt érdeklő hirdetéseket jeleníthessünk meg. További tudnivalókért lásd a lenti „Hogyan használja a HP az automatikus adatgyűjtő eszközöket?” című szakaszt.

A JOGSZABÁLYOK BETARTÁSA
Adatait felhasználjuk arra, hogy betartsuk a vonatkozó jogszabályokat, rendeleteket és bírósági határozatokat, valamint teljesítsük a kormányzati és bűnüldözői szervek kéréseit, hogy szolgáltatásaink és termékeink megfelelőek működhessenek, és megvédhessük magunkat, felhasználóinkat és ügyfeleinket, valamint megoldhassuk a felmerülő vitákat.

Tekintse meg az Adatgyűjtési és -felhasználási mátrixunkat, amely rövid útmutatóként szolgál arról, hogyan használjuk fel az összegyűjtött adatokat, és milyen jogszerű alapon végezzük az adatkezelést: http://www8.hp.com/us/en/pdf/privacy/HP_Privacy_Matrix.pdf

MILYEN ADATOKAT GYŰJTÜNK?

Személyes adatnak számít minden olyan információ, amely személyesen azonosítja Önt, vagy amely alapján Ön közvetlenül vagy közvetetten azonosítható. Személyes adatokat gyűjthetünk a HP-szolgáltatások használata, illetve HP-képviselőkkel folytatott interakciók során.

Az Öntől gyűjtött személyes adatok a HP vállalattal folytatott interakció jellegétől vagy a használt HP-szolgáltatásoktól függenek, és a következők lehetnek:

ÖN ÁLTAL KÖZVETLENÜL BIZTOSÍTOTT ADATOK

Kapcsolattartási adatok – Személyes és/vagy üzleti kapcsolattartási információkat gyűjtünk, beleértve a keresztnevét, a vezetéknevét, a levelezési címét, a telefonszámát, a faxszámát, az e-mail-címét és további hasonló adatokat.
Fizetési adatok – A fizetések feldolgozásához és a csalások megakadályozásához szükséges adatokat gyűjtünk, beleértve a hitelkártya-/bankkártyaszámokat, a biztonsági kódokat és további, számlázással kapcsolatos adatokat.
Fiókadatok – Adatokat gyűjtünk például azzal kapcsolatban, hogyan vásárolt vagy regisztrált a HP-szolgáltatásokba, tároljuk a tranzakciós, számlázási és támogatási előzményeit, a használt HP-szolgáltatásokat és minden mást, amely az Ön által létrehozott fiókhoz kapcsolódik.
Helyadatok – Helymeghatározási adatokat gyűjtünk, ha Ön engedélyezi a helymeghatározási szolgáltatásokat, ha úgy dönt, hogy helyre vonatkozó adatokat biztosít a termékregisztráció során, vagy ha a webhelyünket használja.
Biztonsági hitelesítő adatok– Felhasználói azonosítókat, jelszavakat, jelszótippeket és hasonló biztonsági adatokat gyűjtünk, amelyek a HP-fiókok hitelesítéséhez és hozzáféréséhez szükségesek.
Demográfiai adatok – Bizonyos demográfiai adatokat gyűjtünk vagy fogadunk harmadik felektől, beleértve például az országot, a nemet, az életkort, a preferált nyelvet, valamint az általános érdeklődési körrel kapcsolatos adatokat.
Preferenciák – Adatokat gyűjtünk az Ön preferenciáiról és érdeklődési köreiről a HP-szolgáltatásokhoz kapcsolódóan (közvetlenül Öntől származó adatokat, és az Önről rendelkezésünkre álló információkból származtatott adatokat is), valamint arról, hogyan szeretné, ha kapcsolatba lépnénk Önnel.
Közösségi médiával kapcsolatos adatok – Emellett olyan közösségi szolgáltatásokat is biztosítunk, amelyek lehetővé teszik adatainak megosztását közösségi hálózatokon, valamint azt, hogy a különböző közösségi oldalakon kapcsolatba lépjen a HP vállalattal. A használt szolgáltatástól függően ez az adatai összegyűjtését, illetve megosztását eredményezheti. Javasoljuk, hogy tekintse át az Ön által használt közösségimédia-oldalakon az adatvédelmi irányelveket és beállításokat annak megismerésére, hogy ezek a webhelyek milyen adatokat gyűjtenek, használnak fel és osztanak meg Önről.
Egyéb egyedi azonosítóadatok – Az általunk gyűjtött további egyedi adatok közé tartoznak például a terméksorozatszámok, a szolgáltatóközpontjainkkal, ügyfélszolgálatainkkal vagy más ügyfélszolgálati csatornáinkkal folytatott személyes, online, telefonos vagy levélben történő interakciók során Ön által megadott adatok, az ügyfélfelmérésekre vagy nyereményjátékokra adott válaszai, illetve további adatok, amelyeket a HP-szolgáltatások nyújtásának elősegítéséhez vagy a kérdéseinek megválaszolásához adott meg számunkra. Ha azonnali hitelt igényel, további személyes adatokra is szükségünk lehet, például a munkabérére, az állami szerv által kiadott azonosítószámára, banki/pénzügyi számlaadataira, valamint további adatokra, amelyek hitelesítési célra és a hitelképességének ellenőrzéséhez szükségesek (pl. hitelinformációs hatóságoktól).

AUTOMATIKUSAN GYŰJTÖTT ADATOK A HP-SZOLGÁLTATÁSOK HASZNÁLATÁRÓL

Termékhasználati adatok – Termékhasználati adatokat gyűjtünk, például a következőket: kinyomtatott oldalak, nyomtatási mód, alkalmazott hordozó, tinta vagy toner márkája, nyomtatott fájltípus, nyomtatáshoz használt alkalmazás (Word, Excel, Adobe Photoshop stb.), fájlméret, időbélyegző, valamint egyéb nyomtatási kellékanyagok használata és állapota. Nem olvassuk be vagy gyűjtjük a fájlok tartalmát, sem pedig olyan adatokat, amelyek a használt alkalmazásban megjelennek.
Eszközadatok – Adatokat gyűjtünk számítógépéről, nyomtatójáról és/vagy eszközéről, például a következőket: operációs rendszer, firmware, memória mérete, régió, nyelv, időzóna, modellszám, első indítás dátuma, eszköz kora, eszköz gyártási dátuma, böngészőverzió, eszköz gyártója, csatlakozási port, jótállás állapota, egyedi eszközazonosítók, hirdetési azonosítók és további műszaki adatok, amelyek termékenként eltérők lehetnek.
Alkalmazásadatok – Információkat gyűjtünk a HP-alkalmazásokkal kapcsolatban, például a következőket: helyszín, nyelv, szoftververziók, adatmegosztási preferenciák és frissítési adatok. Olyan esetekben, amikor harmadik felektől származó technológiákat alkalmazunk, előfordulhat, hogy a harmadik fél és a HP adatokat oszt meg egymással. Erről az alkalmazás használata során tájékoztatást adunk.
Teljesítménnyel kapcsolatos adatok– Információkat gyűjtünk az egyes eszközök hardverelemei, firmware-ei, szoftverei és alkalmazásai teljesítményéről. Adatokat gyűjtünk például a következőkkel kapcsolatban: memória- és processzorteljesítmény, környezeti feltételek és rendszerhibák, nyomtatási események, funkciók és riasztások (pl. „Alacsony tintaszint” figyelmeztetés), fotókártyák használata, faxolás, beolvasás, beágyazott webkiszolgáló, valamint további műszaki adatok, amelyek eszközönként eltérők lehetnek.
Weboldalböngészési adatok – Adatokat gyűjtünk a HP-webhelyeken, a HP-alkalmazásokban és a megbízásunkból más vállalat által üzemeltetett webhelyeken tett látogatásairól és tevékenységeiről, beleértve minden tartalmat (és hirdetést), amelyet megtekintett, vagy amellyel interakcióba lépett, a webhely címét, amelyről érkezett, valamint további kattintássorozatokat (pl. a megtekintett oldalakat, a hivatkozásokat, amelyekre rákattintott, vagy a tételeket, amelyeket hozzáadott a bevásárlókosarához). A fenti információk egy részét automatikus adatgyűjtő eszközök használatával gyűjtjük, például cookie-k, webes jelzők és beágyazott hivatkozások segítségével. További tudnivalókért lásd a lenti „Hogyan használja a HP az automatikus adatgyűjtő eszközöket?” című szakaszt.
Névtelen vagy összesített adatok – Felmérésekre adott névtelen válaszokat, illetve a HP-szolgáltatások használatával kapcsolatos névtelen vagy összesített adatokat is gyűjtünk. Bizonyos esetekben a tevékenységeink során gyűjtött adatait azonosításra alkalmatlanná tesszük, azaz adatait pszeudonimizáljuk, hogy a lehető legkevesebb esély legyen arra, hogy az adatok elérhető technológiákkal történő használatával Ön azonosítható legyen.

KÜLSŐ FORRÁSOKBÓL SZÁRMAZÓ ADATOK

A következő harmadik felektől gyűjtünk adatokat:

Adatközvetítők, közösségimédia- és hirdetési hálózatok – Kereskedelmi célokra használható adatok, például a következők: név, cím, e-mail-cím, preferenciák, érdeklődési körök és bizonyos demográfiai adatok. Személyes adatai gyűjtésére kerülhet sor például akkor, ha közösségi médián keresztül fér hozzá alkalmazásainkhoz (azaz ha Facebook-fiókját vagy más közösségi médiához szükséges hitelesítő adatait használva jelentkezik be alkalmazásainkba). A hozzánk beérkező alapvető adatok a közösségi médiában regisztrált fiókja adatvédelmi beállításaitól függenek.
A HP partnerei – Ha HP-szolgáltatást vásárol egy HP-partnertől, a partner bizonyos adatokat továbbíthat részünkre a vásárlásával kapcsolatban.
Csalások megelőzéséért felelős és hitelinformációs hatóságok – A csalások megelőzésével és a hitelmegállapításokkal kapcsolatban gyűjtött adatok.
A HP nagyvállalati ügyfelei – Ahhoz, hogy bizonyos HP-szolgáltatásokat vállalati szinten biztosíthassunk, szükség lehet arra, hogy a vállalkozásán vagy vállalatán belül egy kijelölt személy (pl. IT-részlege egyik tagja) üzleti kapcsolattartási adatokat közöljön a HP vállalattal.
Elemzési szolgáltatók – Nem személyes adatokat is gyűjtünk, például összesített vagy azonosításra alkalmatlanná tett demográfiai/profiladatokat külső forrásokból, például olyan vállalatoktól, amelyek szolgáltatásként vállalati adatok, elemzések és szoftverek biztosítására specializálódtak.
Ahhoz, hogy bizonyos HP-szolgáltatásokat vállalati szinten biztosíthassunk, szükség lehet arra, hogy a vállalkozásán vagy vállalatán belül egy kijelölt személy (pl. IT-részlege egyik tagja) üzleti kapcsolattartási adatokat közöljön a HP vállalattal. Szükség esetén felhasználjuk az Ön vagy a munkaadója által megadott adatokat a nyilvánosan elérhető, valamint más online és offline forrásokból származó adatokkal együtt, hogy a korrupcióellenességi megfelelőségi programunk részeként átvilágíthassuk üzleti kapcsolatait.

Nem személyes adatokat is gyűjtünk, például összesített vagy azonosításra alkalmatlanná tett demográfiai/profiladatokat külső forrásokból, például olyan vállalatoktól, amelyek szolgáltatásként vállalati adatok, elemzések és szoftverek biztosítására specializálódtak.

Annak érdekében, hogy biztosíthassuk az adatok pontosságát, és kiváló élményt nyújthassunk a személyre szabott szolgáltatásokkal, tartalmakkal, marketinggel és hirdetéssel, a fent felvázolt különböző forrásokból összegyűjtött adatokat bizonyos esetekben összekapcsoljuk vagy kombináljuk a közvetlenül Öntől gyűjtött adatokkal. Összevetjük például a kereskedelmi forrásokból származó földrajzi adatokat az automatikus adatgyűjtő eszközeink által gyűjtött IP-címmel, hogy meghatározzuk általános földrajzi területét. Az adatok összekapcsolása történhet egyedi azonosítón, például cookie-n vagy számlaszámon keresztül is.

Szükség esetén információkat gyűjtünk ahhoz, hogy korrupcióellenességi megfelelőségi programunk részeként vagy törvényi kötelezettségeinknek megfelelően átvilágíthassuk üzleti kapcsolatait.

HA ÚGY DÖNT, HOGY NEM OSZTJA MEG VELÜNK AZ ADATAIT

Nem köteles megosztani velünk az általunk kért személyes adatait, ha azonban úgy dönt, hogy nem oszt meg adatokat, bizonyos esetekben nem tudunk Önnek HP-szolgáltatásokat vagy adott speciális funkciókat biztosítani, illetve nem tudunk hatékonyan reagálni a felmerülő kérdéseire.

GYERMEKEK ADATVÉDELME

A HP tudatosan nem gyűjti gyermekek adatait a helyi jogszabályokkal összhangban, és webhelyei vagy mobilalkalmazásai tartalmát nem gyermekek számára állítja össze.

HOGYAN VÉDJÜK MEG AZ ÖN ADATAIT?

Az adatvesztés, a jogosulatlan hozzáférés, használat vagy közzététel megakadályozása, az Ön adatainak megfelelő használata, valamint az általunk gyűjtött és kezelt adatok védelme érdekében indokolt és megfelelő fizikai, műszaki és adminisztratív eljárásokat alkalmazunk. A HP kizárólag olyan adatokat őriz meg, amelyeket a helyi jogszabályok megkövetelnek vagy engedélyeznek, és csak addig, ameddig ezek jogszerű üzleti célokat szolgálnak.

Bizalmas információk (például pénzügyi adatok) gyűjtése, továbbítása vagy tárolása során számos kiegészítő biztonsági technológiát és eljárást alkalmazunk, hogy segítsünk megvédeni személyes adatait az illetéktelen hozzáféréstől, felhasználástól vagy közzétételtől. Szigorúan bizalmas adatok (például bankkártyaszám vagy jelszó) interneten történő továbbítása esetén titkosítással, például a Transport Layer Security („TLS”) protokoll legújabb verzióinak használatával védjük meg az adatokat.

A valós idejű kifizetések feldolgozása során a csalások megelőzésére szolgáló szolgáltatásokat veszünk igénybe. Ez a szolgáltatás egy további biztonsági szintet jelent, amellyel a HP megelőzi a hitelkártyacsalásokat, és az iparági szabványoknak megfelelően védi az Ön pénzügyi adatait.

Nyilvántartásokat vezetünk a jogszabályoknak és a nyilvántartás-megőrzési szabályzatunknak megfelelően. Ezen szabályzat értelmében a nem üzleti jellegű nyilvántartásokat általában a létrehozás dátumától számított egy-két éven belül töröljük vagy megsemmisítjük. A HP üzleti nyilvántartásai tekintetében az adatmegőrzési időszakok a nyilvántartás típusától függően változhatnak.

A foglalkoztatással, kompenzációval, juttatásokkal és bérszámfejtéssel kapcsolatos nyilvántartásokat az aktív használat idejére, és egy további, legfeljebb 10 éves időtartamra őrizzük meg. Az üzleti nyilvántartásokat, beleértve az ügyfelek és a szállítók tranzakcióival kapcsolatos nyilvántartásokat az aktív használat idejére, és legfeljebb 15 éves időtartamra őrizzük meg.

Az adatmegőrzési időszak lejárata után az elektronikus nyilvántartásokat a helyreállítás megakadályozása érdekében véglegesen töröljük, a papíralapú nyilvántartásokat pedig olyan módon semmisítjük meg, hogy ne lehessen őket reprodukálni (például iratmegsemmisítő géppel).

HOGYAN OSZTJUK MEG AZ ADATOKAT?

Kizárólag az alábbiak szerint, és adott esetben a vonatkozó szerződéses kötelezettségeinknek megfelelően osztjuk meg személyes adatait:

Megosztás HP-vállalatokkal

Továbbíthatjuk személyes adatait más HP-entitások számára az Egyesült Államokban és szerte a világban a jelen adatvédelmi nyilatkozatban felvázolt célokra. Személyes adatainak védelme érdekében, valamint az APEC nemzetközi adatvédelmi szabályok, a kötelező erejű vállalati szabályok és az adatvédelmi pajzs programokban való részvételünk részeként minden HP-entitás szerződéses kötelezettsége, hogy megfeleljen az adatvédelmi követelményeinknek. Adatvédelmi irányelveinket emellett éves szinten közöljük a HP-alkalmazottakkal a kötelező integritási HP-képzésünk részeként.

Azokban az esetekben, amikor a fentiekben ismertetett nemzetközi adatvédelmi programok nem érvényesek, azzal, hogy regisztrál egy terméket vagy regisztrál egy szolgáltatásra, fiókot hoz létre, vagy más módon megadja számunka személyes adatait, elfogadja a HP adatvédelmi nyilatkozatát, vagyis hozzájárulását adja ahhoz, hogy személyes adatait továbbítsuk a HP-entitások globális hálózatán belül.

MEGOSZTÁS SZOLGÁLTATÓKKAL ÉS PARTNEREKKEL

Szolgáltatókat és partnereket bízunk meg azzal, hogy kezeljék vagy támogassák üzleti tevékenységünk bizonyos aspektusait a nevünkben. Ezek a szolgáltatók és partnerek az Egyesült Államokban vagy más globális helyszíneken találhatók, és többek között a következő szolgáltatásokat nyújtják: hitelkártya-feldolgozásra és csalások megelőzésére szolgáló szolgáltatások, ügyféltámogatás, a nevünkben végzett értékesítési tevékenységek, rendelésteljesítés, termékszállítás, tartalmak személyre szabása, hirdetés és marketingtevékenységek (beleértve a digitális és személyre szabott hirdetéseket), IT-szolgáltatások, e-mail-szolgáltatások, adattárhely, élő támogatás, adósságbehajtás, valamint a HP-webhelyek kezelése és támogatása. Szolgáltatóinkat és partnereinket szerződésben kötelezzük a tőlünk kapott személyes adatok védelmére, emellett megtiltjuk számukra, hogy a személyes adatokat a szolgáltatásoknak a HP utasításai szerint történő végrehajtásától eltérő célokra használják fel. Lépéseket teszünk továbbá, hogy megfelelő védelmet biztosítsunk a személyes adatainak bármely továbbítása esetére a hatályos jogszabályokkal összhangban. Mindez magában foglalja például az EU-ban érvényes általános szerződési feltételek mentén történő szerződéskötést a szolgáltatókkal és a partnerekkel, megbízva az Adatvédelmi pajzs programban szerzett tanúsítványaikban, egyéb jóváhagyott magatartási szabályok és hitelesítési mechanizmusok elfogadását, illetve a szolgáltatók kötelező érvényű és kikényszeríthető kötelezettségvállalásainak betartatását. Amennyiben további információra van szüksége a vonatkozó biztonsági intézkedésekről, lépjen kapcsolatba a HP adatvédelmi irodájával a következő webhelyen: http://www8.hp.com/us/en/privacy/ww-privacy-form.html.

TOVÁBBI ADATOK MEGOSZTÁSA HIRDETŐKKEL

Hirdetéstechnológiai partnerek (például hirdetési hálózatok, hirdetésszolgáltatók és más, általuk használt szolgáltatók) számára is továbbíthatunk adatokat Önről, hogy ezek a szolgáltatók felismerjék eszközeit, és érdeklődésen alapuló tartalmakat és hirdetéseket jelenítsenek meg az Ön számára. Ezen adatok közé tartozik többek között a neve, a postacíme, az e-mail-címe, az eszköze azonosítója vagy más azonosító titkosított formában. A szolgáltatók kivonatolt vagy azonosításra alkalmatlanná tett formában dolgozzák fel az adatokat. Ezek a szolgáltatók további adatokat is gyűjthetnek Önről, például az IP-címét, valamint a böngészőjével vagy operációs rendszerével kapcsolatos adatokat, illetve kombinálhatják az Önről ismert adatokat más vállalatoktól származó adatokkal olyan adatmegosztási együttműködések keretében, amelyekben részt veszünk.

MEGOSZTÁS MÁS HARMADIK FELEKKEL

Megoszthatjuk a személyes adatait a következőkkel is: (i) hitelinformációs és csalások megelőzéséért felelős hatóságok; (ii) adósságbehajtó hatóságok (velünk szemben fennálló tartozás esetében); vagy (iii) biztosítótársaságok, ha biztosítási kötvényt vásárolt rajtunk keresztül (pl. Care Pack csomagok). Ha úgy dönt, hogy megosztja személyes adatait más vállalatokkal, a személyes adatainak kezelése az adott vállalatok adatvédelmi irányelveinek megfelelően történik, amelyek eltérhetnek a HP irányelveitől és gyakorlatától.

VÁLLALATI TRANZAKCIÓK

Adódhatnak olyan körülmények – akár stratégiai, akár más üzleti okokból –, hogy a HP úgy dönt, elad, egyesít vagy más módon átszervez üzletágakat. Ilyen tranzakciók esetén közzétehetjük vagy továbbíthatjuk személyes adatait potenciális vagy tényleges vevőknek, illetve személyes adatokat fogadhatunk az eladóktól. A gyakorlat az, hogy megfelelő védelmet igyekszünk biztosítani a személyes adatai számára az ilyen tranzakciók esetében.

A JOGSZABÁLYOK BETARTÁSA

Megoszthatjuk a személyes adatait akkor is, ha jóhiszeműen úgy gondoljuk, hogy kötelezettek vagyunk: (i) reagálni a bűnüldöző hatóságok, a szabályozók, a bíróságok vagy más hatóságok által megfelelően felhatalmazott adatigénylésekre, beleértve a nemzetbiztonsági vagy más bűnüldözési követelményeknek való megfelelést; (ii) megfelelni valamely törvénynek, rendeletnek, idézésnek vagy bírósági határozatnak; (iii) kivizsgálni és a megelőzéshez hozzájárulni biztonsági fenyegetések, csalás vagy más bűncselekmény, illetve rosszindulatú tevékenység esetében; (iv) érvényesíteni/megvédeni a HP vagy leányvállalata jogait és tulajdonait; vagy (v) megvédeni a HP, az alkalmazottaink és a HP tulajdonát használó harmadik felek jogait vagy személyes biztonságát, amennyiben ezt az irányadó jog engedi, és az irányadó joggal összhangban.

Tekintse meg az Adatgyűjtési és -felhasználási mátrixunkat, amely rövid útmutatóként szolgál arról, hogy miként és kikkel osztjuk meg adatait: http://www8.hp.com/us/en/pdf/privacy/HP_Privacy_Matrix.pdf

HOGYAN HASZNÁLJUK AZ AUTOMATIKUS ADATGYŰJTŐ ESZKÖZÖKET?

Cookie-kat, kattintássorozat-rögzítési eljárásokat, adatgyűjtő jeleket (pixeleket), webes jelzőket, webes adatgyűjtő űrlapokat és más hasonló technológiákat (összefoglaló néven automatikus adatgyűjtő eszközök) használunk, és bizonyos vállalatoknak engedélyezzük azok használatát a HP-szolgáltatásokkal kapcsolatban. Erre azért van szükség, hogy megismerhessük, hogyan használja a HP-szolgáltatásokat; fejleszthessük a felhasználói élményt, valamint személyre szabott funkciókat és tartalmakat biztosíthassunk; optimalizálhassuk hirdetéseinket és marketingtevékenységünket; valamint lehetővé tegyük harmadik félként eljáró hirdetőcégek számára, hogy segítsenek nekünk olyan hirdetéseket megjeleníteni az Ön számára az interneten, amelyek megfelelnek az érdeklődési körének.

Az automatikus adatgyűjtő eszközökkel kapcsolatos további információkért lásd: www.allaboutcookies.org.

AUTOMATIKUS ONLINE ADATGYŰJTŐ ESZKÖZÖK

A HP webhelyeire látogatva a webhelyek adatokat gyűjthetnek és tárolhatnak a böngészőjében, általában kis mennyiségű adatot tartalmazó szöveges fájlok, úgynevezett cookie-k formájában. Ezek az információk vonatkozhatnak Önre, a preferenciáira vagy az eszközére, és a legtöbb esetben a webhely elvárt működésének biztosításához van szükség rájuk. Ezek az információk általában nem alkalmasak az Ön közvetlen azonosítására, viszont személyre szabottabb online élményt biztosíthatnak.

A HP az automatikus adatgyűjtő eszközöket a következő okokból alkalmazza:

Feltétlenül szükséges eszközök: Ezek az eszközök a webhely működéséhez szükségesek, és nem kapcsolhatók ki. Ezek nélkül a webhely vagy az igényelt szolgáltatás nem lenne biztosítható, mivel nem tudnánk a használt eszköz típusának megfelelő tartalmakat biztosítani.

Teljesítménymérési és elemzőeszközök: Az ilyen eszközök összesített, névtelen, statisztikai jellegű információkat gyűjtenek, amelyek segítségével a HP mérheti, optimalizálhatja és fejlesztheti webhelyeinek tartalmait, minőségét és teljesítményét.

Saját és/vagy harmadik felektől származó automatikus adatgyűjtő eszközöket használunk a webhelyeink és szolgáltatásaink Ön általi használatának megismerése érdekében, hogy javíthassuk teljesítményüket, és továbbfejleszthessük őket ügyfeleink és látogatóink preferenciáival összhangban. Automatikus adatgyűjtő eszközöket használunk például a következőkhöz: különböző dizájnok tesztelésére, és annak biztosítására, hogy egységes megjelenést biztosíthassunk minden webhelyünkön; trendelemzések követésére és biztosítására arról, hogyan használják a felhasználóink a webhelyeinket és közleményeinket; hibák nyomon követésére és promóciós kampányaink hatékonyságának mérésére. Használjuk például az Adobe Analytics és a Google Inc. (további részletekért látogasson el a http://www.google.com/policies/privacy/partners webhelyre) által üzemeltetett Google Analytics szolgáltatást a webhelyhasználat és az aktivitás követésére.

Az összegyűjtött adatokat általában összesítjük, hogy trendeket és használati mintákat határozhassunk meg üzleti elemzéshez, oldal-/platformfejlesztéshez és teljesítményméréshez. Az automatikus adatgyűjtő eszközöket és az eredményül kapott elemzéseket megoszthatjuk üzleti partnereinkkel is. A gyűjtött adatok például a következő jellegűek lehetnek: hány látogató járt a webhelyeinken, hány ügyfél jelentkezik be, mikor látogattak, mennyi ideig, valamint a webhelyek és a szolgáltatások mely területeit használták. Az adatokat általában nem személyesen az Ön azonosítására használjuk. Hasonló adatokat a partnerwebhelyeink látogatóiról is kaphatunk.

Személyre szabási eszközök: Ezen eszközök segítségével megjegyezzük a webhelyeinken tett beállításait (pl. preferált nyelv vagy régió), valamint személyre szabott funkciókat tudunk biztosítani. Az eszközökkel tárolhatók a szövegméretre, a betűtípusra és a webhelyek más, testre szabott részeire vonatkozó beállításai is. Használhatók továbbá arra is, hogy olyan szolgáltatásokat biztosíthassunk, amelyet Ön kért (pl. videó megtekintése vagy hozzászólás egy blogon). A gyűjtött adatok névteleníthetők, így általuk nem lehet lekövetni böngészési tevékenységeit más webhelyeken.

Arra is használunk automatikus adatgyűjtő eszközöket, hogy módosítsuk webhelyeink viselkedését vagy kinézetét annak érdekében, hogy személyre szabhassuk felhasználói élményét olyan adatokból, amelyekre webhelyeinken tanúsított magatartásából következtetünk, vagy olyan adatokból, amelyeket már tudunk Önről, mert például Ön regisztrált ügyfelünk. Ezek az adatok felhasználhatók a tőlünk kapott szolgáltatások, illetve a webhelyeinken tett későbbi látogatások esetén a tartalom, a kinézet és az élmény testre szabásához. Ha például személyre szabja weboldalait, esetleg termékekre vagy szolgáltatásokra regisztrál, a weblapkiszolgálónk automatikus adatgyűjtő eszközök segítségével tudja felidézni a konkrét adatokat. Ha legközelebb ellátogat a webhelyeinkre, a korábban megadott adatok lehívhatók, így egyszerűen használhatja a webhely azon funkcióját, amelyet korábban kiválasztott. Ha rendszeresen több eszközt vagy számítógépet használ, az automatikus adatgyűjtő eszközöket összekapcsolhatjuk, így továbbra is személyre szabott online élményt biztosíthatunk Önnek. Az Ön számára megjelenített információkat is személyre szabhatjuk az alapján, amit Önről tudunk, így kevesebb időt kell töltenie keresgéléssel. Az automatikus adatgyűjtő eszközök használatával webhelyünk minden egyes látogatója számára egyedi online élményt nyújthatunk.

Célzási eszközök: Ezeket a HP és más harmadik felek (pl. kiválasztott értékesítési vagy hirdetési partnerek) állítják be, és használatukkal profil állítható össze az Ön számára leginkább releváns és hasznos célzott hirdetések megjelenítéséhez a HP webhelyein és azokon kívül. Ezek azonosításra alkalmatlanná tett demográfiai és más, Ön által önként megadott adatokhoz kapcsolódó adatokat (például e-mail-cím) tükrözhetnek.

Ezen eszközök segítségével az Ön által megtekintett HP-webhelyekkel és -oldalakkal, valamint a HP webhelyén végzett tevékenységeivel kapcsolatos adatokat is gyűjthetünk. Ha például ellátogat valamelyik termékoldalunkra, cookie-k segítségével átirányíthatjuk partnereink webhelyeire, ahol további, adott időszakra érvényes ajánlatokat és promóciókat talál.

Ha további információkat kíván megtudni érdeklődésen alapuló hirdetésekkel foglalkozó partnereink valamelyikéről, látogassa meg az alábbi webhelyeket:
https://www.doubleclickbygoogle.com/
http://www.oracle.com/us/legal/privacy/marketing-cloud-data-cloud-privacy-policy/index.html
https://www.google.com/policies/technologies/ads/
https://www.adobe.com/privacy/marketing-cloud.html

Felhívjuk figyelmét, hogy a fenti lista nem teljes, és időnként frissülhet.

Ha Ön regisztrált felhasználó, a webhelyeinkről gyűjtött adatok nem névtelenek, és felhasználhatjuk ezeket az adatokat más általunk ismert vagy kikövetkeztetett adatokkal együtt, beleértve a beállításait is azzal a céllal, hogy személyre szabhassuk a tartalmakat, a szolgáltatásokat, a hirdetéseket és az ajánlatokat az Ön számára.

A feltétlenül szükséges, a teljesítménymérési és elemzési célú, valamint a személyre szabási automatikus adatgyűjtési eszközök 364 nap elteltével elévülnek. A célzásra használt automatikus adatgyűjtési eszközök az utolsó látogatást követő 90 nap elteltével évülnek el.

Amikor a HP weboldalain látható Megosztás gombbal tesz közzé adatokat valamely közösségi oldalon, az adott oldal ezt rögzíti. Ez az adat összekapcsolódhat célzási/hirdetési tevékenységekkel. A harmadik felek által használt eszközök típusát, valamint az ezek által előállított adatok használatát az adott vállalat adatvédelmi irányelvei szabályozzák.

TOVÁBBI AUTOMATIKUS ADATGYŰJTŐ ESZKÖZÖK

Automatikus adatgyűjtő eszközöket, például webes jelzőket (jellemzően átlátszó, általában 1 x 1 pixel méretű képeket) használunk az e-mailes vagy más közleményekkel való interakcióival kapcsolatos információk gyűjtéséhez. Beágyazhatunk webes jelzőket például a HP előfizetéssel kapcsolatos vagy marketingcélú közleményeibe, így felmérhetjük, hogy üzeneteinket megnyitották-e, interakcióba léptek-e velük, és hogy levelezőeszközeink megfelelően működnek-e.

ADATVÉDELMI BEÁLLÍTÁSOK KIVÁLASZTÁSA

Az adatgyűjtési pontnál, illetve a következő részekben ismertetett módszerekkel dönthet vagy módosíthatja a döntéseit az automatikus adatgyűjtési eszközökkel, illetve azzal kapcsolatban, hogy szeretne-e előfizetéssel kapcsolatos vagy általános közleményeket kapni. Ezek a lehetőségek nem vonatkoznak a rendelésteljesítés, a szerződések, a támogatás, a termékbiztonsági figyelmeztetések, az illesztőprogram-frissítések adminisztrációjához és más, az adminisztratív vagy tranzakciós értesítésekhez kapcsolódó elsődleges közleményekre, amelyek elsődleges célja nem promóciós jellegű.

MARKETINGCÉLÚ ÉS ELŐFIZETÉSSEL KAPCSOLATOS KÖZLEMÉNYEK

A HP marketingcélú közleményei termékekkel, szolgáltatásokkal és/vagy támogatással kapcsolatos információkat tartalmaznak. Kiválaszthatja, hogy pl. postai úton, e-mailben, telefonon, faxon vagy mobileszközön érkezzenek-e ezek a közlemények. A marketingcélú közlemények közé tartozhatnak például új termékkel vagy szolgáltatással kapcsolatos információk, speciális ajánlatok, személyre szabott tartalmak, célzott hirdetések vagy meghívók piackutatásban vagy megfelelőségi vizsgálatokban való részvételre. Az előfizetéssel kapcsolatos közlemények (pl. e-mailben küldött hírlevelek, szoftverfrissítések stb.) olyan közlemények, amelyeket kifejezetten Ön igényelt, illetve amelyek fogadásába Ön beleegyezett.

Az általános közleményeket a következő módszerekkel mondhatja le:

Válassza az e-mailben található „Lemondás” vagy „Leiratkozás” hivatkozást, vagy kövesse az előfizetéssel kapcsolatos e-mail közleményében található, lemondással kapcsolatos utasításokat.
A mobileszközökre küldött üzenetekről való leiratkozáshoz az üzenetre válaszként küldje el a „STOP” vagy az „END” szót.
Lépjen kapcsolatba adatvédelmi tisztviselőnkkel a HP adatvédelmi irodán keresztül: http://www8.hp.com/us/en/privacy/ww-privacy-form.html. Adja meg a nevét, a kapcsolattartási adatait és a lényeges adatokat azokkal a HP-feliratkozásokkal vagy -marketinganyagokkal kapcsolatban, amelyeket nem szeretne a továbbiakban megkapni.

HP-HIRDETÉSEK ÉS -AJÁNLATOK HARMADIK FELEK WEBHELYEIN

A HP szolgáltatókkal szerződik, hogy azok hirdetéseket jelenítsenek meg harmadik felek webhelyein. Bizonyos esetekben ez személyes adatok megosztásával érhető el a Harmadik felektől származó hirdetési cookie-k és közösségi médiától származó cookie-k részben leírtaknak megfelelően.

Ezenkívül cookie-kat és más automatikus adatgyűjtő eszközöket használunk, illetve ezek használatát hirdetési hálózatok és más harmadik felek számára engedélyezzük annak meghatározására, hogyan használja Ön a webhelyeinket, a közleményeinket és a szolgáltatásainkat, valamint a kiválasztott partnerek webhelyeit, és hogy azonosíthassuk érdeklődési köreit, valamint profilokat és érdeklődési köröket hozhassunk létre, hogy az Ön számára releváns és hasznos hirdetéseket jeleníthessünk meg. További információkat a lenti „Hogyan használja a HP az automatikus adatgyűjtő eszközöket?” című szakaszban találhat.

AUTOMATIKUS ADATGYŰJTŐ ESZKÖZÖK – ONLINE

A HP webhelyeinek felkeresésekor az Adatvédelmi beállítási központban elfogadhatja a cookie-k használatát, vagy beállíthatja, hogy melyeket szeretné engedélyezni a böngészőjében. Beállításait bármikor módosíthatja a cookie-kkal kapcsolatos beállítások között.

A cookie-k beállításai

Ha egyáltalán nem szeretné a cookie-kat engedélyezni, tekintse át a böngészője beállításait. Vegye figyelembe, hogy bizonyos kategóriájú cookie-k letiltásával nem fog tudni hozzáférni oldalaink egyes funkcióihoz, és egyes tartalmak vagy funkciók elérhetetlenné válhatnak. Egyes böngészőkkel inkognitó vagy privát módban is meglátogathatja a webhelyeket. A böngésző-munkamenet bezárásakor a munkamenet során gyűjtött cookie-kat a rendszer általában automatikusan megsemmisíti.

A Google Analytics webhelyeinken végzett követésének letiltásához lásd: http://tools.google.com/dlpage/gaoptout.

Még ha le is tiltja a teljesítménymérési és elemzési célú, valamint a célzási nyomkövetést, továbbra is láthat nem személyre szabott, a HP-tól vagy partnereinktől származó hirdetéseket. Ha például személyi számítógépek jellemzőinek összehasonlítását tartalmazó webhelyet látogat meg, az érdeklődési köre alapján a partnereink HP-termékhirdetéseket jeleníthetnek meg az Ön számára.

Ha Ön az EU-ban van, és szeretné letiltani az érdeklődésen alapuló hirdetésekkel kapcsolatos, harmadik felektől származó cookie-kat, keresse fel a www.youronlinechoices.eu webhelyet.

Az Egyesült Államokban és Kanadában a Digital Advertising Alliance iparági szabványait követjük az érdeklődésen alapuló hirdetésekkel kapcsolatban. További információ a hirdetésekre vonatkozó választási lehetőségekről:

Egyesült Államok:  http://www.aboutads.info/choices/
Kanada:  http://www.youradchoices.ca/

Az Egyesült Államokban a Hálózati Hirdetési Kezdeményezés (Network Advertising Initiative) is számos hirdetési cookie-ra vonatkozóan letiltási lehetőséget biztosít. További információkért lásd: www.networkadvertising.org. Vegye figyelembe, hogy a letiltás nem jelenti azt, hogy nem kap a továbbiakban online hirdetéseket. Nem jelenti továbbá azt, hogy a letiltott vállalat(ok) nem küld(enek) több, a webes preferenciáira és a használati szokásaira szabott hirdetéseket.

Néhány új webböngésző „Követés letiltása” funkciókat is tartalmaz. Jelenleg nem létezik iparági szabvány a „Követés letiltása” kérések kezelésére, ezért előfordulhat, hogy webhelyeink nem reagálnak az ezekből a böngészőkből származó „Követés letiltása” kérésekre vagy fejlécekre.

AUTOMATIKUS ADATGYŰJTŐ ESZKÖZÖK – A HP KÖZLEMÉNYEI

Az automatikus adatgyűjtő eszközöket, például a webes jelzőket az e-mail-üzenetekben úgy is letilthatja, ha nem tölti le a beérkező üzenetekben található képeket (ez a funkció a számítógépén használt levelezőszoftvertől függ). Ezzel azonban az egyes levelezőszoftverek specifikus képességei következtében nem mindig lehet letiltani az e-mailben található automatikus adatgyűjtő eszközöket. További információkért tekintse meg a levelezőszoftvere vagy szolgáltatója tájékoztatását.

A JOGAI GYAKORLÁSA ÉS KAPCSOLATFELVÉTEL A HP VÁLLALATTAL

Önnek jogában áll a számunkra átadott vagy általunk megőrzött bármely személyes adatáról másolatot igényelni, illetve a kezelés részleteivel kapcsolatban tájékoztatást kérni. Emellett jogában áll visszavonni bármely korábban megadott hozzájárulását, személyes adatainak javítását, módosítását, korlátozását, névtelenítését vagy törlését kérni, továbbá az Ön beleegyezésével vagy más szerződéses alapon birtokunkba került személyes adatait rendezett, számítógép által olvasható formátumban kikérni, illetve az ilyen adatok más adatkezelők részére való átadását kérni.

Bizonyos körülmények között jogában áll továbbá személyes adatai kezelése ellen tiltakozni, különösen, ha azokat direktmarketing-célokra vagy marketingcélú profilkészítéshez használjuk. A marketingcélú tevékenységekkel kapcsolatos jogai gyakorlására vonatkozó útmutatásért tekintse meg a lenti „Adatvédelmi beállítások kiválasztása” című szakaszt.

Esetenként korlátozások vonatkozhatnak ezekre a jogokra, például ha a kérés teljesítése egy másik személy személyes adatainak nyilvánosságra kerülését eredményezné, vagy ha olyan adatok törlését kéri, amelyeket törvényi kötelezettségeink okán vagy kényszerítő erejű, jogos érdekeink miatt meg szeretnénk őrizni.

Jogai gyakorlásához, illetve ha kérdései vagy aggályai vannak az adatvédelmi nyilatkozatunkkal, az adatai gyűjtésével és felhasználásával, vagy a helyi adatvédelmi jogszabályok lehetséges megsértésével kapcsolatban, kapcsolatba léphet a HP vezető adatvédelmi tisztviselőjével a http://www8.hp.com/us/en/privacy/ww-privacy-form.html webhelyen, vagy írhat nekünk a megfelelő címre az alábbiak közül:

EURÓPAI UNIÓ
HP France SAS
Global Legal Affairs
14 rue de la Verrerie
CS 40012 – 92197
Meudon cedex
France

MEXIKÓ
HP Inc.
Global Legal Affairs
ATTN: Privacy Office
Av. Vasco de Quiroga #2999
Col. Santa Fe Peña Blanca
Del. Alvaro Obregon
C.P. 01210 México D.F.

A VILÁG TÖBBI RÉSZE
HP Inc.
Global Legal Affairs
ATTN: Privacy Office
1501 Page Mill Road
Palo Alto, California 94304
USA

Minden kommunikációt bizalmasan kezelünk. Üzenete kézhezvételét követően képviselőnk észszerű időn belül felveszi Önnel a kapcsolatot, hogy megválaszolja kérdéseit, vagy eloszlassa aggályait. Törekszünk arra, hogy ez a kellő időben és a megfelelő módon megtörténjen.

Ha nem tudunk megoldást biztosítani a problémákra, jogában áll a lakóhelye vagy munkahelye, illetve az adatvédelmi előírások feltételezett megsértése szerinti országban illetékes adatvédelmi felügyeleti hatósághoz fordulni, vagy bírósági úton kérni jogorvoslatot. Az EU–USA adatvédelmi pajzs programban való részvételünkkel, az APEC CBPR-ekkel vagy a HP BCR-jeinek alkalmazásával kapcsolatos kérdések, aggályok vagy panaszok esetén olvassa el a fenti, adatok nemzetközi továbbításáról szóló szakaszt.

VÁLTOZÁSOK AZ ADATVÉDELMI NYILATKOZATUNKBAN

Ha módosítjuk az adatvédelmi nyilatkozatunkat, akkor a módosított, frissített keltezésű nyilatkozat itt jelenik meg. Amennyiben olyan jelentős módosításokat hajtunk végre az adatvédelmi nyilatkozatunkban, amelyek megváltoztatják az adatvédelmi gyakorlatunkat, más eszközökkel is értesítjük Önt, például e-mail-üzenetet küldünk, értesítést teszünk közzé a vállalati webhelyünkön és/vagy közösségimédia-oldalainkon azelőtt, hogy a változások érvénybe lépnének. A jelen adatvédelmi nyilatkozat utoljára 2018. május 25-én volt frissítve. A szabályzat a közzétételt követő 30. napon lép hatályba, hacsak az adott napot megelőzően Ön nem fogadja el a HP adatvédelmi nyilatkozatát, amely esetben a jelen adatvédelmi nyilatkozat az elfogadás napján lép hatályba.

Közzététel dátuma: 2018. május 25.